2006. aastal täpsustati parkide välispiire ja nimetusi, mõned rohealad liideti ja endise seitsme asemel on nüüd linnas neli parki: Vana-Põltsamaa mõisa, Uue-Põltsamaa mõisa, Kördiööbiku ja Sõpruse park (Vv 05.10.2006 määrus nr 212). Kõik Põltsamaa pargid on kaitse all, neis kehtib "Kaitsealuste parkide, arboreetumite ja puistute kaitse-eeskiri" kõigi sätestatud erisustega. Jõgevamaa rohevõrgustikus on  Põltsamaa linn kogu ulatuses, ka linnakarjamaa puisniit, määratud maakondliku tähtsusega väärtuslikuks maastikuks. Vanast lummavast Põltsamaa pargimaastikust ei ole küll säilinud eriti jooniseid ega fotosid (olemasolevad Põltsamaa muuseumis), mõningad kaasaegsete kirjeldused aga siiski (Eesti pargid I, lk 57 parem veerg).